Temeljem čl. 109. Zakona o prostornom uređenju (“Narodne novine" broj: 153/13, 65/17), Odluke o izradi izmjene i dopune urbanističkog plana uređenja dijela ugostiteljsko-turističke zone "Milovci - Grabovača" ("Službeni glasnik Zadarske županije" broj 06/17) i čl. 31. Statuta Općine Starigrad ('Službeni glasnik Zadarske županije" br. 4/13, 7/13 i 11/13), **Općinsko** **vijeće Općine Starigrad** na \_\_. sjednici, održanoj \_\_**.** \_\_\_\_\_ 2017. godine, **d o n o s i :**

**O D L U K U**

**o donošenju**

**izmjene i dopune urbanističkog plana uređenja**

**dijela ugostiteljsko-turističke zone "*Milovci - Grabovača*"**

* 1. OPĆE ODREDBE

Članak

Ovom Odlukom donosi se izmjena urbanističkog plana uređenja dijela ugostiteljsko-turističke zone "*Milovci - Grabovača*" u naselju Starigrad ("*Službeni glasnik Zadarske županije*" br. 7/16), što ga je izradio "BLOCK-PROJEKT d.o.o. iz Zadra, u srpnju 2017. godine. Elaborat Plana, ovjeren pečatom Općinskog vijeća Općine Starigrad i potpisom predsjednika Općinskog vijeća sastavni je dio ove Odluke.

Članak

(1) Izmjena urbanističkog plana uređenja dijela ugostiteljsko-turističke zone "*Milovci - Grabovača*" u naselju Starigrad (u daljnjem tekstu: *Plan* ili *UPU*) odnosi se na zonu **prateći sadržaji**: *podrum i kušaonica* (**T2e**) a koja se nalazi u prostornoj cjelini I.

(2) Izmjenom se povećava površina za građenje pratećih sadržaja iz prethodnog stavka.

Članak

(1) Izmjena Plana sadržava tekstualni dio (*odredbe za provedbu*, kako slijede), kartografski dio i obvezne priloge Plana uvezane u knjizi pod nazivom "*Obvezni prilozi Plana: izmjena urbanističkog plana uređenja dijela ugostiteljsko-turističke zone "Milovci - Grabovača", Općina Starigrad*".

(2) Kartografski dio Plana sadržava kartografske prikaze u mjerilu 1:1.000, kako slijedi:

List 1 Korištenje i namjena površina,

List 2a Prometna i ulična mreža,

List 2b Energetski sustav i telekomunikacijska mreža,

List 2c Vodoopskrba i odvodnja otpadnih voda,

List 3a. Uvjeti korištenja, uređenja i zaštite površina,

List 3b. Uvjeti korištenja, uređenja i zaštite površina: zaštita kulturne i prirodne baštine i posebne mjere zaštite

List 4 Način i uvjeti gradnje.

i zamjenjuju istoimene listove objavljene u "Službenom glasniku Zadarske županije " br. 07/16.

(3) Kartografski prikaz **List 0**. *postojeće stanje i granica obuhvata* objavljen u "Službenom glasniku Zadarske županije " br. 07/16. **ne mijenja se** i ostaje na snazi.

Članak

Plan je izrađen u šest (6) primjerka. Dva (2) primjerka se nalaze kod stručnih službi Općine Starigrad, dva (2) primjerka u Upravnom odjelu za provedbu dokumenata prostornog uređenja i gradnje Zadarske županije, jedan (1) primjerak u Ministarstvu graditeljstva i prostornog uređenja i jedan (1) primjerak u Zavodu za prostorno planiranje Zadarske županije.

1. ODREDBE ZA PROVEDBU

Članak

Tablica u članku 6. stavak 2. alineja (a) mijenja se i glasi:

| **Namjena površina** | **postojeće** (m2) | **planirano**(m2) | **ukupno**(m2) | **%** |
| --- | --- | --- | --- | --- |
| **Ugostiteljsko-turistička namjena** - *smještaj i boravak gostiju u samostojećim smještajnim jedinicama* (**T2a**) | 665 | 10985 | **11650** | **17,9** |
| **Ugostiteljsko-turistička namjena** - *hotelski smještaj* (**T2b**) | 0 | 9350 | **9350** | **14,4** |
| **Prateći i pomoćni sadržaji u funkciji turističkog naselja** | | | | |
| **Prateći sadržaji** – *recepcija* (**T2d**) | 0 | 640 | **640** | **1,0** |
| **Prateći sadržaji** – *podrum i kušaonica* (**T2e**) | 0 | 2570 | **2570** | **4,0** |
| **Društvena namjena** – *vjerska (kapelica)* (**T2f**) | 190 | 0 | **190** | **0,3** |
| **Zona privezišta**(**Pr**) | 1250 | 0 | **1250** | **1,8** |
| **Parkovni nasadi** (*maslinici i vinogradi*)(**Z1**) | 18470 | 0 | **18470** | **28,4** |
| **Sportsko-rekreacijska namjena** *- igralište* (**T2h**) | 900 | 0 | **900** | **1,4** |
| **Prirodno zelenilo** (**Z**) | 7730 | 0 | **7730** | **11,9** |
| **Infrastrukturne površine** -trafostanica (**TS**) | 0 | 120 | **120** | **0,2** |
| Ostale infrastrukturne površine (prometne i parkirališne površine, pješačke površine) | 2425 | 9705 | **12130** | **18,7** |
| **Ukupna površina** | **31630** | **33370** | **65000** | **100,0** |

Članak

Članak 33. alineja 2. mijenja se i glasi:

"(2) U obalnom pojasu mora nije dozvoljena izgradnja novih zgrada. Postojeća zgrada u zoni **privezišta** (**Pr**) i zatečena infrastruktura za privezivanje polovila može se rekonstruirati (nadograditi)."

Članak

Članak 50. alineja 2. mijenja se i glasi:

"Zatečena prizemna građevina unutar ove zone (*spremište*) će se zadržati. Prilikom rekonstrukcije ista se može povećati do najviše 25 m2 tlocrtne površine radi povećavanja kvalitete usluge i funkcije. Nije moguće širiti građevinu izvan utvrđene površine za građenje (prikazana u kartografskim prikazima Plana **list 3a** i **list 4**)."

Članak

Članak 99. mijenja se kako slijedi:

1. Iza stavka 3. dodaje se novi stavak 4. koji glasi:

"(4) Otpadne vode iz kuhinje ugostiteljskih građevina u kojima se vrši priprema hrane trebaju se pročistiti predtretmanom (mastolov i taložnica) prije ispuštanja u interni sustav sanitarne odvodnje."

1. Dosadašnji stavak 4 postaje stavak 5. i stavak 5 postaje stavak 6.
2. PRIJELAZNE I ZAVRŠNE ODREDBE

Članak

Ova odluka stupa na snagu osmog dana nakon objave u "Službenom glasniku Zadarske županije".

KLASA: 350-03/17-01/03

URBROJ: 2198/09-1-17-25

Starigrad Paklenica, \_\_ \_\_\_\_ 2017.

Predsjednik

Marko Marasović, dipl. ing. građ.